armvectores/hy_wikipedia_2023 huggingface dataset:
Բեզդրիկ (գյուղ, Սումիի շրջան)

Բեզդրիկ (ուկրաիներեն՝ Бездрик), գյուղ Ուկրաինայի Սումիի մարզի Սումիի շրջանում։
2001 թվականի տվյալներով Բեզդրիկ գյուղում բնակվում էր 1 701 մարդ։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ultraviolence

Ultraviolence («Ուլտրաբռնություն»), ամերիկացի երգչուհի Լանա Դել Ռեյի երրորդ ալբոմը, թողարկված լեյբլը Interscope և Polydor 2014 թվականի հունիսի 13-ին։


== Ստեղծման պատմությունը ==
Նոր ալբոմի մասին շշուկներ պտտվում էին 2013 թվականից, երբ երգչուհին հրապարակեց Թվիթթերում։ Նա ակնարկեց, որ ալբոմի երգերից մեկը անվանվելու է «Մռայլ գեղեցկություն»։

Հուլիս ամսին հայտնի դարձավ «Black Beauty» երգի դեմո ձայնագրությունը։ Վերջնական տարբերակը պատրաստ կլիներ օգոստոսին։

2014 թվականի փետրվարի 20-ին Լանան և Դեն Աուերբախը պոստեցին նկարԹվիթթերում 

Լանա Դել Ռեյը սկսեց երգեր ձայնագրել ալբոմի համար 2014 թվականի հունվարից։
2014 թվականի ապրիլ ամսին նա ձայնագրեց West coast երգը ալբոմի համար, շաբաթներ անց նկարահանվեց տեսահոլովակը։ Այն նկարված էր սև ու սպիտակ ոճով։


== Ծանոթագրություններ ==
Բրեդ Սմիթ

Բրեդլի Շոն Սմիթ (անգլ.՝ Bradley Shaun Smith, ապրիլի 9, 1994(1994-04-09), Penrith), ավստրալիացի ֆուտբոլիստ, ամերիկյան «Սիեթլ Սանդերս» ֆուտբոլային ակումբի և Ավստրալիայի ֆուտբոլի ազգային հավաքականի պաշտպան։


== Ակումբային կարիերա ==
Սմիթը ծնվել է Ավստրալիայում, սակայն 14 տարեկանում տեղափոխվել է Անգլիա։ Երբ նա հանդես է եկել տեղական սիրողական ակումբում, նրան նկատել են «Լիվերպուլ»-ի սկաուտները և հրավիրել իրենց ակումբ։ 2013 թվականին Բրեդը հայտնվել է ակումբի հայտացուցակում։ Դեկտեմբերի 29-ին Լոնդոնի «Չելսի»-ի դեմ խաղում նորամուտն է նշել Անգլիայի Պրեմիեր Լիգայում՝ երկրորդ խաղակեսում փոխարինելով Ջո Ալլենին։ 2014 թվականի ամռանը խաղային պրակտիկա ստանալու համար Սմիթը կարճաժամկետ վարձակալության է տրվել «Սուինդոն Թաուն»-ում։ Օգոստոսի 9-ին «Սկանտորպ Յունայթեդ»-ի դեմ խաղում նորամուտն է նշել Անգլիական առաջին լիգայում։ Հոկտեմբերի կեսին «Լիվերպուլ»-ը Բրեդին հետ է վերադարձրել։
2016 թվականի ամռանը Սմիթը տեղափոխվել է «Բորնմութ»՝ կնքելով քառամյա պայմանագիր։ Տրանսֆերի գումարը կազմել է 3 միլիոն £։ Նոյեմբերի 27-ին Լոնդոնի «Արսենալ»-ի դեմ խաղում նորամուտ է ունեցել նոր ակումբի կազմում։ 2018 թվականի օգոստոսի 8-ին Սմիթը վարձակալության է վերցվել MLS «Սիեթլ Սաունդերս» ակումբի կողմից։ ԱՄՆ գլխավոր լիգայում նորամուտ է ունեցել «Դալլաս»-ի դեմ խաղում։ 2019 թվականի հուլիսի 31-ին «Սաունդերս»-ը և «Բորնմութ»-ը համաձայնեցրել են նրա պայմանագրի երկարացումը մինչև 2019 մրցաշրջանի ավարտ։ Նոյեմբերի 10-ին Սմիթը մասնակցել է MLS 2019 գավաթի մրցաշրջանին, որտեղ «Սիեթլ»-ը 3:1 հաշվով հաղթել է «Տորոնտո»-ին և դարձել է ամերիկյան լիգայի չեմպիոն առաջին ավստրալիացին։ 2020 թվականի հունվարի 30-ին Սմիթը վարձակալության է մեկնել Չեմպիոնշիփի «Կարդիֆ Սիթի» ակումբ՝ 2019/20 մրցաշրջանի մնացած հատվածում։ Ուելսի կազմում նորամուտը նշել  է հունիսի 21-ին՝ «Լիդս Յունայթեդ» ակումբի դեմ խաղում։ Հունիսի 25-ին վարձակալությունը երկարացվել է COVID-19 համավարակի պատճառով։ Օգոստոսի 5-ին Սմիթը հեռացել է «Բորնմութ»-ից պայմանագրի ժամանակը լրանալու պատճառով։
2020 թվականի սեպտեմբերի 17-ին Սմիթը վերադարձել է «Սիեթլ Սաունդերս»՝ կնքելով մշտական պայմանագիր։ 2021 թվականի ապրիլի 24-ին «լոս Անջելես»-ի դեմ խաղում խփել է առաջին գոլը «Սաունդերս»-ի կազմում։


== Միջազգային կարիերա ==
2011 թվականին Անգլիայի պատանեկան հավաքականի կազմում (ծնողների շնորհիվ իրավունք է ստացել հանդես գալ) Սմիթը մասնակցել է Մեքսիկայում կայացած աշխարհի պատանեկան առաջնությանը։
2014 թվականին Բրեդը Ավստրալիայի ֆուտբոլի ֆեդերացիայից իր հայրենիքում հանդես գալու հրավեր է ստացել։ Սեպտեմբերի 4-ին Բելգիայի հավաքականի հետ ընկերական խաղում Սմիթը նորամուտն է նշել Ավստրալիայի հավաքականում։


== Ձեռքբերումներ ==
Ակումբային
 «Սիեթլ Սաունդերս»MLS չեմպիոն (MLS գավաթակիր)՝ 2019


== Ծանոթագրություններ ==


== Արտաքին հղումներ ==
Профиль на сайте LFC History
Ֆուտբոլիստի էջը soccerway.com կայքում(անգլ.)
Ցուցանիշները soccerbase.com կայքում (անգլ.)
Պրոֆիլը transfermarkt.com կայքում(անգլ.)
Վիճակագրությունը National Football Teams կայքում(անգլ.)Ֆուտբոլիստի էջը MLS կայքում(անգլ.)
Բրիտանացի գիտնականներ

Բրիտանացի գիտնականներ, համացանցային մեմ, ռուսական համացանց-ֆոլկլորի կերպար։ Եզրույթն օգտագործվում է գիտական հետազոտությունների մասին հաղորդագրությունների հեղինակների կողմից, որոնք ներկայացվում են որպես աբսուրդային։ Ընդ որում, անհեթեթությունը (աբսուրդը) կարող է առաջանալ միայն տեքստի հեղինակի շարադրանքում և հաճախ պարունակվում է վերնագրում։ 


== Նկարագրություն ==
Եզրույթը կիրառվում է անփոփոխ ձևով և չունի եզակի թվով տարբերակ («բրիտանացի գիտնական»)։ Ունի հոմանիշ («անգլիացի գիտնականներ»)։
Որպես կանոն՝ «բրիտանացի գիտնականների» գործունեության մասին հաղորդագրությունները հիմնված են իսկապես իրականացված հետազոտությունների վրա, որոնք, սակայն, դուրս են գալիս լուրջ գիտական հետազոտությունների մասին ընդունված պատկերացումներից։ Օրինակ՝ տարբեր ժամանակներում բրիտանացի գիտնականների անունից հաղորդվել է, որ «Լոնդոնի տասը զատիկներից ինը հիվանդանում է սնկային վեներական հիվանդությամբ», «մարդիկ սկսում են ստել վեց ամսականից», «բրիտանացի գիտնականներն ամենախելացիներն են»։ Ներկայումս «բրիտանացի գիտնականների» հայտնվելը տեքստի սկզբում ընթերցողի շրջանում առաջ է բերում շարադրվող փաստերի անհեթեթության սպասումը։
Մեմն ունի ռացիոնալ տարր․ «բրիտանացի գիտնականներն ապացուցել են» տիպի տեքստերն առանց նշելու, թե ով և որտեղ է, դեմագոգիայի տեսակ են՝ անանուն հեղինակության հղում։
Ինչպես «New Scientist» ամսագիրն է գրել 2017 թվականի դեկտեմբերին․ «Երբ նրանք լսում են «բրիտանացի գիտնականներ» արտահայտությունը, ռուսները հակված չեն մտածել Նյուտոնի, Դարվինի կամ Ֆարադեյի մասին, նրանք չեն մտածում նաև Սթիվեն Հոքինգի կամ Պիտեր Հիգսի մասին։ Փոխարենը նրանք շատ ավելի հաճախ մտածում են Քիլի համալսարանից հոգեբան Ռիչարդ Սթիվենսի մասին, որն այս տարվա սկզբին ցույց է տվել, որ հայհոյանքը կարող է օգնել նվազեցնել ցավը, կամ Լոնդոնում Մարիա Թագուհու համալսարանի էկոլոգ Օլի Լոուքոլի մասին, որը իշամեղուներին սովորեցրել է ֆուտբոլ խաղալ»։


== Եզրույթի ծագում ==
Մեմի հայտնվելու պատմությունը չի պահպանվել։ «Луркоморье» կայքում նշվում է, որ հասկացությունն առաջին անգամ ձևավորվել է հեգնական իմաստով 2003 թվականի վերջին dirty.ru ռուսական կոլեկտիվ բլոգում։ Այս տերմինի զանգվածային շրջանառությունն ու առաջխաղացումը վերագրվում են dirty.ru օգտատեր Պլեշներին, որն այդ թեմայով 2004 թվականին ավելի քան հարյուր գրառում է արել ռուսական տարբեր բլոգներում։ Դրա հետ մեկտեղ «համացանցային լեզվի» լեզվաբան և հետազոտող Մաքսիմ Կրոնգաուզը նշում է, որ «բրիտանացի գիտնականների» բոլոր հայտնագործությունները, որոնք ներկայացրել է Պլեշները, արդեն ավելի վաղ հրապարակվել են ռուսական ԶԼՄ-ներում։
Իր արդիական լինելու համար մեմը պարտական է մի շարք պատճառների՝ Մեծ Բրիտանիայի կարևոր դեր գիտության զարգացման գործում, 20-րդ դարի կրթական բարեփոխումներ, անգլիական գիտական հրապարակումների մեծ բաժին ընդհանուր զանգվածում, երկրում գրանտային քաղաքականության առանձնահատկություն, ինչպես նաև առևտրային կազմակերպությունների պատվերներ, հետազոտության արդյունքների խեղաթյուրում լրագրողների անըմբռնողության պատճառով։


== Տես նաև ==
Շնոբելյան մրցանակ


== Ծանոթագրություններ ==


== Գրականություն ==
«Британские ученые объяснили, почему существуют "британские учёные"»։ РИА Новости (ռուսերեն)։ 2016-11-11։ Վերցված է 2017-12-31
Նուր Ֆրոն

Նուր Ֆրոն (նորվ.՝ Nord-Fron), կոմունա Նորվեգիայի Օպլանդ ֆյուլքեյում։ Կոմունայի վարչական կենտրոնը Վինստրա բնակավայրն է։ Պաշտոնական լեզուն նյունորսկն է։ Զբաղեցնում է 1141.28 կմ² տարածք։ Որպես Նորվեգիայի ֆյուլքե՝ ստեղծվել է 1851 թվականին։


== Նուր Ֆրոնի զինանշանը ==
Նուր Ֆրոն կոմունայի զինանշանը հաստատվել է 1980 թվականի հուլիսի 18-ին և իրենից ներկայացնում է կարմիր գույնով ներկված վահան, ներքևի մասը սուր, որի վրա պատկերված են առջևի ոտքերը բարձրացրած դեղին գույնի ձի։


== Բնակչություն ==
Համաձայն 2007 թվականի մարդահամարի տվյալների՝ Նուր Ֆրոն կոմունայում բնակվում է 5793 մարդ։ Կոմունայի բնակչության քանակը վերջին 60 տարում հիմնականում պահպանվել է նույն մակարդակի վրա։


== Պատկերասրահ ==

		
		
		


== Աղբյուրներ ==
Store norske leksikon.(նորվ.)


== Արտաքին հղումներ ==
Կոմունայի վիճակագրական տվյալները վերցված Նորվեգիայի վիճվարչությունից: Archived 2007-09-30 at the Wayback Machine.(նորվ.)


== Ծանոթագրություններ ==
Գյոյսու Գյոզալ (լեռ, Զանգեզուրի լեռների հարավային հատված)

Անվան այլ կիրառումների համար տե՛ս՝ Գյոյսու Գյոզալ (այլ կիրառումներ)Գյոյսու Գյոզալ, լեռ Հայկական լեռնաշխարհում, Փոքր Կովկաս լեռնահամակարգում, Զանգեզուրի լեռների հարավային հատվածում։


== Ծանոթագրություններ ==
Չերետե

Չերետե  (իտալերեն՝ Cerete), կոմունա Իտալիայում, Լոմբարդիա մարզի Բերգամոյի գավառում։
Բնակչությունը ըստ 2008 թվականի տվյալների կազմում է 1378 մարդ, խտությունը՝ 106 մարդ/կմ²։ Զբաղեցնում է 13 կմ² տարածք։ Փոստային ինդեքս՝ 24020։ Հեռախոսային կոդ՝ 0346։
Բնակավայրի հովանավորներն են՝ սուրբ Փիլիպոս և Հակոբ Առաքյալները։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոս։ 0346 63300
Էլեկտրոնային փոստ։ comune.cerete@tiscalinet.it
Պաշտոնական կայք։ http://www.comune.cerete.bg.it


== Արտաքին հղումները ==
Բնակավայրի պաշտոնական կայքը (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Հայք կուսակցություն

Հայք կուսակցություն, նաև որպես Հայկազուններ կուսակցություն, հայկական քաղաքական կուսակցություն։  Կուսակցությունը գլխավորում է Արտյոմ Խաչիկյանը։


== Պատմություն ==
Կուսակցությունը որևէ ներկայացուցչություն չունի Ազգային ժողովում և ներկայումս գործում է որպես արտախորհրդարանական ուժ։
Կուսակցությունը մասնակցել է Երևանի քաղաքային խորհրդի 2018 թվականի ընտրություններին` հավաքելով ընտրողների ձայների ընդամենը 0,19%-ը։ Այսպիսով, կուսակցությունը չի կարողացել որևէ տեղ ստանալ Երևանի քաղաքային խորհրդում։


== Գաղափարախոսություն ==
Կուսակցությունն իրեն համարում է կիսալիբերալ։


== Տես նաև ==
Հայաստանի կուսակցությունների ցանկ


== Ծանոթագրություններ ==


== Արտաքին հղումներ ==
Հայք կուսակցությունը Facebook-ում
Սաքորքիո

Սաքորքիո (վրաց.՝ საქორქიო), գյուղ Վրաստանում։ Գտնվում է Սամեգրելո-Զեմո Սվանեթ մարզի Խոբի շրջանում։


== Դիրք ==
Գյուղը գտնվում է ծովի մակարդակից 5 մետր բարձրության վրա։ Շրջկենտրոն Խոբիից հեռու է 20 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 20 մարդ։


== Ծանոթագրություններ ==
Կոպայ (ավան, Բառի շրջան)

Կոպայ (ուկրաիներեն՝ Копай), ավան Ուկրաինայի Վիննիցայի մարզի Բառի շրջանում։
2001 թվականի տվյալներով Կոպայ ավանում բնակվում էր 246 մարդ։ Բնակավայրը զբաղեցնում է 0,43 կմ² տարածք։ Բնակչության խտությունը կազմում էր 572,09 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
(3663) Տիսերան

(3663) Տիսերան (անգլ.՝ Tisserand), աստերոիդ աստերոիդների հիմնական գոտում։ Հայտնաբերվել է 1985 թվականի ապրիլի 15-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 3,150787 ա. մ., առավելագույնը մոտենում է 2,6133 ա. մ. հեռավորության վրա և հեռանում 3,6883 ա. մ.։ Արեգակի շուրջ մեկ ամբողջական պտույտ է կատարում 2042,81 երկրային օրվա ընթացքում, իր ուղեծրով շարժվելով միջինում 0,176228 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,1° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3663) Տիսերան աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վաղինակ Զաքարյան (ազատամարտիկ)

Անվան այլ կիրառումների համար տե՛ս՝ Վաղինակ Զաքարյան (այլ կիրառումներ)Վաղինակ Համլետի Զաքարյան (Կայծակ Վաղո) (դեկտեմբերի 31, 1967 - նոյեմբերի 21, 1990), Արցախյան ազատամարտի մասնակից, առաջին զոհված հայ հետախույզը։


== Կենսագրություն ==
Ծնվել է 1967 թվականի դեկտեմբերի 31-ին Երևանում։ Սովորել Երևանի №49 դպրոցում։ Ավարտել է №24 ուսումնարանը։ 1986-1988 թվականներին ծառայել է Դոնի Ռոստովում։
Սումգայիթի ջարդերից հետո՝ 1988 թվականից, անդամագրվել է Երկրապահ կամավորների հատուկ ջոկատին և մեկնել Ղարաբաղ։
Մարտական առաջին մկրտությունը ստացել է Երասխավանում, այնուհետև՝ Իջևան, Նոյեմբերյան, Շամշադին, Կոռնիձոր, Գորիս։ Հանձնարարություններն արագ կատարելու համար ընկերները նրան «Կայծակ Վաղո» մականունով էին կնքել։
Զոհվել է 1990 թվականի նոյեմբերի 21-ին Բերդաձորի Հինշեն գյուղում՝ վիրավորվելով հրազենային 72 գնդակից։


== Պարգևներ ==
Հայաստանի կողմից պարգևատրվել է Արիության մեդալով


== Արտաքին հղումներ ==
ԵՐԵՔ ՕՐԻՑ ՀԵՏ ԿԳԱՄ, ՄԱ՛Մ
Վաղինակ Զաքարյան Համլետի
Վաղինակ Զաքարյան առաջին զոհված հետախույզը
Իրժի Նեմեց

Իրժի Նեմեց (չեխ․՝ Jiří Němec, մայիսի 15, 1966(1966-05-15), Պացով), չեխ նախկին ֆուտբոլիստ, ֆուտբոլային մարզիչ։ Հանդես է եկել Չեխոսկովակիայի և Չեխիայի հավաքականներում։


== Կարիերա ==
Նեմեցը ֆուտբոլ խաղալ սկսել է 1974 թվականին հայրենի Պացով քաղաքում։ Տասնհինգ տարեկան հասակում տեղափոխվել է Չեսկե Բուդյովիցեի «Դինամո», որտեղ խաղացել է մինչև 1987 թվականը։ 1987-1990 թվականներին Նեմեցը հանդես է եկել Պրահայի «Դուկլա» ակումբում, որից հետո տեղափոխվել է նրա հակառակորդ «Սպարտա» ակումբ։ Առաջին մրցաշրջանում նա դարձել է Չեխիայի տարվա խաղացող։ 1993 թվականին Իրժի Նեմեցը դարձել է «Շալկե 04» ակումբի խաղացող։ Գելզենկիրխենի ակումբում նա անցկացրել է ընդհանուր առմամբ 257 խաղ՝ նվաճելով ՈՒԵՖԱ գավաթը և երկու անգամ Գերմանիայի գավաթը։ 2002 թվականին Նեմեցը, ելնելով ընտանեկան հանգամանքներից, ստիպված է եղել վերադառնալ Չեխիա, որտեղ մեկ մրցաշրջանի համար պայմանագիր է կնքել «Խմել» ակումբի հետ։ 2003 թվականին նա տեղափոխվել է «Սպարտա», բայց հիմնական կազմում տեղ գրավելու համար մրցակցության պատճառով արդեն կես տարի անց տեղափոխվել է Պրահայի մեկ այլ ակումբ՝ «Վիկտորիա Ժիժկով»։ 2004/05 մրցաշրջանում Նեմեցը նորից անցկացրել է «Սպարտայում», բայց հանդես է եկել միայն երկրորդ կազմում։ D8anic հետո Իրժի Նեմեցը վերջացրել է խաղացողի կարիերան բարձրագույն մակարդակում, ևս մեկ մրցաշրջան խաղացել է չորրորդ դիվիզիոնի «Դոբրովիցե» ֆուտբոլային ակումբում, ինչից հետո սկսել է մարզչական գործունեություն։
2006 թվականի ամռանը Իրժի Նեմեցը դարձել է Պրահայի «Դուկլա» ակումբի երկու մարզիչներից մեկը։ 2007 թվականի սկզբին «Դուկլան» և երկրորդ դիվիզիոնի «Յակուբչովիցե Ֆոտբալ» ակումբի հետ համաձայնության են եկել 2007/08 մրցաշրջանում արտոնագրի վաճառքի վերաբերյալ։ «Յակուբչովիցե» ակումբի կազմի հետ ծանոթանալու համար «Դուկլայի» մարզիչներից մեկը՝ Գյուտեր Բիտենգելը, մինչև մրցարջանի ավարտը գլխավորել է այդ ակումբը։ Նեմեցը այս ընթացքում եղել է «Դուկլայի» միակ մարզիչը։ Բիտենգելի վերադարձից հետո նրանք ակումբը գլխավորել են երկուսով։
Ազգային հավաքականում Նեմեցը հանդես է եկել 1990-2001 թվականներին՝ մասնակցելով 1990 աշխարհի առաջնությունը (խաղադաշտ դուրս չի եկել), 1996 թվականի Եվրոպայի առաջնությանը և 2000 թվականի Եվրոպայի առաջնությանը։ Իր միակ գոլը հավաքականում նա խփել է 1998 թվականի մայիսի 27-ին՝ Հարավային Կորեայի հավաքականի դեմ խաղում։ 36 անգամ Իրժի Նեմեցը հանդես է եկել որպես Չեխիայի հավաքական թիմի ավագ։ Հավաքականում նրա ամենաբարձր ձեռքբերումը երկրորդ տեղն է Եվրո-96-ում։
ԻՐժի Նեմեցեի մականունը խաղացողների շրջանում եղել է Němej, որ նշանակում է «համր»։ Մականունը համապատասխանում է նրա էությանը. նա հայտնի է որպես շատ քչախոս մարդ։ Հարցազրույցներ տալիս է շատ հազվադեպ։ Դրանից բացի «Շալկե-04»-ի երկրպագուները նրան անվանել են «Meister», որ նշանակում է վարպետ, չեմպիոն։


== Ձեռքբերումներ ==
Չեխոսլովակիայի չեմպիոն – 1990/91, 1992/93
Չեխոսլովակիայի գավաթակիր – 1990, 1992
Գերմանիայի գավաթակիր – 2001, 2002
ՈՒԵՖԱ գավաթակիր – 1997
Եվրոպայի փոխչեմպիոն – 1996
1997 թվականի Չեխիայի տարվա ֆուտբոլիստ


== Ծանոթագրություններ ==


== Արտաքին հղումներ ==
Վիճակագրությունը ֆուտբոլի ֆեդերացիայի կայքում(չեխ.)
Ֆուտբոլիստի էջը worldfootball.net կայքում(անգլ.)
Պրոֆիլը transfermarkt.com կայքում(անգլ.)
Սաբածմինդա

Սաբածմինդա (վրաց.՝ საბაწმინდა), գյուղ Վրաստանում։ Գտնվում է Շիդա Քարթլի մարզի Գորիի շրջանում։


== Դիրք ==
Գտնվում է ծովի մակարդակից 1000 մետր բարձրության վրա։ Շրջկենտրոն Գորիից հեռու է 4 կմ։


== Ծանոթագրություններ ==
Նովոսյոլովկա (գյուղ, Արբուզինկայի շրջան)

Անվան այլ կիրառումների համար տե՛ս՝ ՆովոսյոլովկաՆովոսյոլովկա (ուկրաիներեն՝ Новоселівка), գյուղ Ուկրաինայի Նիկոլաևի մարզի Արբուզինկայի շրջանում։ Հիմնադրվել է 1842 – 1859 թվականին։
2001 թվականի տվյալներով Նովոսյոլովկա գյուղում բնակվում էր 471 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Եղեգնավան

Եղեգնավան (նախկին անվանումը` Շիդլու),
գյուղ Հայաստանի Հանրապետության Արարատի մարզի Արարատի տարածաշրջանում, Արարատ քաղաքից մոտ 5 կմ արևմուտք, մարզկենտրոն Արտաշատից` մոտ 25 կմ հարավ։


== Պատմություն ==
Գյուղը հիշատակվում է 1805 թվականից։ Նախկինում ունեցել է Շիդլի, Շիդրլու, Շիթլու, Շյուտլի, Շուդլու, Շուխնի, Շիդլու անվանումները։ Եղեգնավան է վերանվանվել 1991 թվականի ապրիլի 3-ին։
Գյուղը տեղադրված է միջինարաքսյան գոգավորությունում, ծովի մակարդակից 820 մ բարձրության վրա։


== Կլիման ==
Կլիման չոր, խիստ ցամաքային է։ Ձմեռները սկսվում են դեկտեմբերի կեսերին, հունվարյան միջին ջերմաստիճանը հասնում է -15 C°-ից -20 °C։ Ամառը տևական է՝ մայիսից մինչև հոկտեմբեր, օդի միջին ամսական ջերմությունը հասնում է +25 մինչև +35 °C, իսկ առավելագույնը՝ +42 °C։ Հաճախ լինում են խորշակներ, որոնք զգալի վնաս են հասցնում գյուղատնտեսությանը։ Մթնոլորտային տարեկան տեղումների քանակը 300-350 մմ է։ Բնական լանդշաֆտները կիսաանապատներ են, որոնք ոռոգման արդյունքում վերածվել են կուլտուր-ոռոգելի լանդշաֆտի։ Ագրոկլիմայական տեսակետից ընկած է բացարձակ ոռոգման գոտում։


== Բնակչություն ==
Ըստ ՀՀ 2011 թվականի մարդահամարի արդյունքների` Եղեգնավանի մշտական բնակչությունը կազմել է 1420, առկա բնակչությունը` 1279 մարդ։ Նախկինում բնակեցված է եղել հիմնականում ադրբեջանցիներով, 1988-1989 թվականներին այստեղ են տեղափոխվել Ադրբեջանից բռնի տեղահանված հայեր։ Եղեգնավանի բնակչության փոփոխությունը ժամանակի ընթացքում` ստորև.


== Տնտեսություն ==
Գյուղն ունի 665 տնտեսություն, դպրոց, մսուր-մանկապարտեզ, բուժկետ, մշակույթի տուն, փոստ։
Գյուղատնտեսական նշանակության հողերը զբաղեցնում են 971,19 հա.։ Համայնքի տնտեսության մասնագիտացման ճյուղը գյուղատնտեսությունն ու անասնապահությունն է։ Համախառն բերքի մեծ մասը տալիս է բուսաբուծությունը։ Համայնքի հողերը օգտագործվում են որպես վարելահողեր՝ մոտ 403,24 հա, պտղատու և խաղողի այգիները՝ 91,89 հա։ Զբաղվում են այգեգործությամբ, խաղողագործությամբ, բանջարաբուծությամբ։ Զբաղվում են նաև կաթնամսատու անասնապահությամբ, թռչնաբուծությամբ։


== Տես նաև ==
Եղեգնավանի պատմության և մշակույթի անշարժ հուշարձանների ցանկ


== Ծանոթագրություններ ==


== Հղումներ ==
Արարատի մարզպետարան Archived 2012-04-13 at the Wayback Machine.
Բոսկորեալե

Բոսկորեալե (իտալերեն՝ Boscoreale, նեապ.՝ Vuoscoriale), քաղաք Իտալիայում՝ Կամպանիա մարզի Նեապոլի գավառում։ Սահմանակից է Բոսկոտրեկազե, Պոջոմարինո, Պոմպեա, Սկաֆատի, Տերցինիո, Տոռե Անունցիատա համայնքներին։
Բնակչության թվաքանակը 2016 թվականի դեկտեմբերի 31ի տվյալներով եղել է 27.918, բնակչության խտությունը՝ 2444,7 մարդ/կմ²։ Քաղաքն զբաղեցնում է 28 կմ² տարածք։ Փոստային ինդեքս՝ 80041, հեռախոսային կոդ՝ 081:


== Պատմություն ==
Բոսկորեալեում ու նրա մերձակայքում իրականացված հնագիտական պեղումների արդյունքում հայտնաբերվել են հին հռոմեական ժամանակների բազմաթիվ ուշագրավ իրեր ու պատկերներ, որոնցից մի քանիսը ներկայացված են ստորև.

		
		
		
		
		
		
		
		
		


== Ժողովրդագրություն ==
Բոսկորեալեի բնակչության թվաքանակը պատմական ժամանակի ընթացքում կրել է հետևյալ փոփոխությունները.


== Ծանոթագրություններ ==
Համաժամանակյա և տարաժամանակյա մոտեցումներ

Համաժամանակյա և տարժամանակյա մոտեցումներ՝ լեզվաբանական վերլուծության տեսանկյունից իրար փոխլրացնող տեսակետներ։ Համաժամանակյա մոտեցումը (հին հունարենից թարգմանաբար ՝συν- «միասին» և χρόνος «ժամանակ») դիտարկում է լեզուն տվյալ պահին, հաշվի չառնելով նրա պատմությունը։ Համաժամանակյա լեզվաբանության նպատակն է նկարագրել լեզուն ինչ-որ կոնկրետ ժամանակահատվածում, սովորաբար ներկա պահին։ Ի հակադրություն դրան, տարժամանակյա մոտեցումը (δια- «միջոցով» և χρόνος «ժամանակ»-ից), ինչպես նաև պատմական լեզվաբանությունը, դիտարկում է լեզվի զարգացման ու ծագման պատմության ընթացքը։


== Հայեցակարգային զարգացում ==
Հայեցակարգերը տեսականացվել են շվեյցարացի լեզվաբան՝ Ֆերդինանդ դը Սոսյուրի կողմից, ով 1896-1911 թվականներին Ժնևում ընդհանուր լեզվաբանության պրոֆեսոր էր աշխատում, և գրանցվել էին իր «Ընդհանուր լեվաբանության դասընթացում» , որը հրատարակվել է հետմահու 1916 թվականին։ Ի տարբերություն իր նախորդների մեծամասնությանը, ովքեր կենտրոնանում էին լեզուների պատմական զարգացման վրա, Սոսյուրը շեշտում էր լեզուների համաժամանակյա վերլուծության առաջնահերթությունը՝ հասկանալու համար նրանց ներքին գործունեությունը, թեև երբեք չմոռանալով փոխլրացնող տարժամանակյա մոտեցման կարևորությունը։
Այս երկակի հակադրությունը փոխանցվել է նաև փիլիսոփայություն և հասարակագիտություն, օրինակի համար Ռոլան Բարտի և Ժան Պոլ Սարտրի կողմից։ ժակ Լականը նույնպես օգտագործել է այն հոգեվերլուծության համար։ Նախքան Սոսյուրը, նմանատիպ շատ հասկացություններ նույնպես ինքնուրույն մշակվել են Կազանի դպրոցի լեհ լեզվաբանների՝ Իվան Բոդուեն դե Կուրտենեի և Նիկոլայ Կրուշևսկու կողմից, ովքեր օգտագործում էին լեզվի ստատիկ և դինամիկ տերմինները։
1970 թվականին Էուջենիու Կոշերյուն, վերանայելով Սոսյուրի համաժամանակյա և տարժամանակյա մոտեցումների տարբերակումը լեզվի նկարագրության մեջ ներմուծեց դիատոպիկ, դիաստրատիկ և դիաֆազիկ տերմինները՝ նկարագրելու լեզվական տատանումները։


== Գրականություն ==
de Saussure Ferdinand (1983)։  Bally Charles, Sechehaye Albert, eds.։ Course in General Linguistics։ La Salle, Illinois: Open Court։ ISBN 0-8126-9023-0  


== Ծանոթագրություններ ==
Ֆելիքս Վերանյան

Ֆելիքս Խորենի Վերանյան (ապրիլի 10, 1940(1940-04-10), Երևան, Հայկական ԽՍՀ, ԽՍՀՄ - հունվարի 13, 2009(2009-01-13), Երևան, Հայաստան), հայ խորհրդային ֆուտբոլային մարզիչ։ Սպորտի վարպետ (1984) և Հայկական ԽՍՀ վաստակավոր մարզիչ (1984)։


== Մարզչական կարիերա ==
«Սյունիքում» Վերանյանը աշխատել է մրցաշրջանի կեսը։ Առաջին իսկ մրցաշրջանում՝ 1991-92 թվականներին, նա Կապանի ակումբի հետ հաղթեց ԽՍՀՄ-ի երկրորդ առաջնությունը։ 1992 թվականին մինչև առաջին մրցաշրջանը, նրան մարզչական պաշտոնում փոխարինեց Վլադիմիր Պետրոսյանը։ Վերանյանի հաջորդ ակումբը եղավ Գորիսի «Զանգեզուրին», որի հետ պայմանագիր կնքեց 1992 թվականին։ Առաջին մրցաշրջանից հետո Վերանյանը կրկին հեռացավ պաշտոնից, որպեսզի կրկին գլխավորի «Կոտայքը»։ Բայց նրա ղեկավարությամբ Աբովյանի ակումբը ավելի վատ հանդես եկավ քան նախկին մրցաշրջանում։ Հայաստանի գավաթում ակումբը հասավ մինչև 1/4-րդ եզրափակիչ, մինչդեռ նախկին երկու մրցաշրջաններում ակումբը հասնում էր մինչև եզրափակիչ (սակայն պարտվում էր «Արարատին»), իսկ առաջնությունում զբաղեցրեց 7-րդ հորիզոնականը։
Մինչև 2000 թվականի մայիս ամիսը աշխատել է Կապանի «Լերնագորցե» ակումբում։ 2001 թվականի մրցաշրջանի սկզբում տեղափոխվել է Երևանի «Արարատ», բայց որպես գլխավոր մարզչի օգնական։ Այդ տարվա նոյեմբերին փոխարինում է Արարատի գլխավոր մարզիչ Ռաֆայել Գալստյանին։ Մրցաշրջանի ավարտից հետո նա կրկին վերադառնում է իր նախկին աշխատանքին և դառնում է գլխավոր մարզչի օգնական, իսկ նրան պաշտոնում փոխարինում է Արկադի Անդրեասյանը։ Սեպտեմբերին «Արարատի» մարզիչների մեջ լինում է հերթական փոխատեղումը։ Անդրեասյանի փոխարեն կրկին գլխավոր մարզիչ է նշանակվում Վերանյանը։


== Ընտանիք ==
Որդի - Էդուրադ Վերանյան, թոռ- Խորեն Վերանյան։
Փեսա - Գեղամ Եդիգարյան, թոռներ - Արթուր Եդիգարյան, Արտակ Եդիգարյան։


== Մրցանակներ ==
 ԽՍՀՄ
որպես մարզիչ:
Հայկական ԽՍՀ չեմպիոն - 1991


== Ծանոթագրություններ ==
Արմֆոն 0502

Արմֆոն 0502 (TSD Quadra A0502P), Արմֆոն 5 դասի սմարթֆոն, որը նախագծել և արտադրել է հայկական «Թեքնոլոջի ընդ Սայնս Դայնամիքս» (Technology and Science Dynamics) ընկերությունը։ Հեռախոսը ներկայացվել է 2016 թվականի հունիսի 6-ին և նույն օրը հանվել է վաճառքի։
2016 թվականի դեկտեմբերից Արմֆոնը սմարթֆոնների վաճառք սկսեց նաև ռուսական շուկայում։


== Տես նաև ==
TSD
Արմֆոն


== Ծանոթագրություններ ==


== Արտաքին հղումներ ==
Հայկական առաջին՝ ArmPhone սմարթֆոնները արդեն վաճառքում են
Զբրուչ (այլ կիրառումներ)

Զբրուչ, կարող է վերաբերել՝

Զբրուչ - գետ Ուկրաինայում (Տերնոպոլի մարզ, Խմելնիցկի մարզ)
Զբրուչ - գյուղ Ուկրաինայի Խմելնիցկիի մարզի Կամենեց-Պոդոլսկիի շրջանում
Պողոս Խաչատրյան

Պողոս Մկրտչի Խաչատրյան (հունվարի 21, 1929(1929-01-21), Նորշեն, Ախալքալաքի գավառ, Թիֆլիսի նահանգ - հուլիսի 19, 2003(2003-07-19), Երևան, Հայաստան), հայ գրականագետ։ Բանասիրական գիտությունների դոկտոր, պրոֆեսոր։


== Կենսագրություն ==
Պողոս Խաչատրյանը ծնվել է 1929 թվականին Վրաստանի Ախալցխայի շրջանի Ծղալթբիլա գյուղում։ 1951 թվականին ավարտել է Երևանի Խաչատուր Աբովյանի անվան հայկական պետական մանկավարժական ինստիտուտը։ 1960 թվականից աշխատել է ՀՀ ԳԱԱ գրականության ինստիտուտում, 1983-1995 թվականներին դասավանդել է Երևանի պետական համալսարանում, 1995 թվականից՝ Սևանի Վազգենյան հոգևոր դպրանոցում և Էջմիածնի Գևորգյան ճեմարանում։
Աշխատությունները նվիրված են հայ հին և միջնադարյան գրականությանը, մասնավորապես Գրիգոր Նարեկացու կյանքին և ստեղծագործությանը։ Հեղինակ է դպրոցական դասագրքերի և ձեռնարկների։ Խաչատրյանի աշխատասիրությամբ հրատարակվել են «Գրիգոր Նարեկացի. Մատյան ողբերգության» (1985), «Նարեկի միջնադարյան լուծմունքը» (1990), «Մովսես Խորենացի, ասույթներ, խոհեր, բնութագրումներ» (1992), «Գանձարան հայ հին բանաստեղծության» (2000) գրքերը։ Խաչատրյանի կազմած «Հայ հին գրականութեան մատենագիտութիւն»-ն ունի բացառիկ նշանակություն հայ հին և միջնադարյան գրականության ուսումնասիրման հետագա ընթացքի համար։


== Երկեր ==
Հայ միջնադարյան պատմական ողբեր (ԺԴ-ԺԷ դդ), Ե., 1969։ Գրիգոր Նարեկացին և հայ միջնադարը, Էջմիածին, 1996։
Գրիգոր Նարեկացի, Մատյան Ողբերգության, «Սովետական գրող» հրատ., Երևան, 1979 թ։
Հայ հին գրականութեան մատենագիտութիւն. Երևան, «Տիգրան Մեծ», 2016, 614 էջ։


== Ծանոթագրություններ ==
Կաստելտերսոլ

Կաստելտերսոլ  (կատ.՝ Castellterçol), մունիցիպալիտետ Իսպանիայում։ Մտնում է Բարսելոնա պրովինցիայի մեջ՝ Կատալոնիա ինքնավար համայնքում։ Գտնվում է Վալես Օրիենտալ շրջանում։ Զբաղեցնումէ 31,9 կմ² մակերես։ Բնակչությունը կազմում է 2387 մարդ (2010 թվական)։


== Ժողովրդագրություն ==


== Պատկերասրահ ==

		
		
		


== Ծանոթագրություններ ==


== Արտաքին հղում ==
Պաշտոնական կայք (իսպ.)
Իդմա

Իդմա (ռուս.՝ Идьма), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Եդենգա գետի ձախ ափում՝ 35 կմ հեռավորության վրա։ Գետի երկարությունը 24 կմ է։
Գետաբերանը գտնվում է ճահիճներում 30 կմ հյուսիս Տոտմից և 50 կմ հարավ-արևմուտք Տարնոգսկի քաղաքից։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020100312103000008299
Հիդրոլոգիական ուսումնասիրությունների կոդը - 103000829
Ավազանի կոդը - 03.02.01.003
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ալ-Թելլ

Ալ-Թելլ (արաբ․՝ التل‎‎‎), քաղաք Սիրիայի Արաբական Հանրապետության հարավում՝ Ռիֆ Դիմաշկի մարզում։ Ալ-Թելլի գավառի և համանուն շրջանի վարչական կենտրոնն է։


== Աշխարահագրություն ==
Քաղաքի կեսն գրնվում է Անտի-Լիբանանյան լեռներում, Տեղակայված է ծովի մակարդակից 1000 մ բարձրության վրա։ Հեռավորությունը երկրի մայրաքաղաք Դամասկոսից կազմում է 7 կմ դեպի հյուսիս, մոտակա օդանավակայան գտնվում է մայրաքաղաք Դամասկոսում։


== Բանկչություն ==
Մինչև 1960- ակաների Ալ-Թելլն եղել է մի մեծ գյուղ 3500 բնակթությամբ, ըստ 2004 թվականի մարդահամարի քաղաքի բնակչություն կազմում է 44,597 մարդ։ Բնակչության մեծամասնություն Սունի Իսլամադավաներ են։


== Ծանոթագրություններ ==
Կամենկա (Չումիշի վտակ)

Անվան այլ կիրառումների համար տե՛ս՝ Կամենկա (այլ կիրառումներ)Կամենկա (ռուս.՝ Каменка), գետ Զալեսովոյի շրջանում, Ալթայի երկրամասում, Չումիշ գետի աջ ակունք (Կատունի վտակ)։ Գետի երկարությունը 78 կմ է։ Սկիզբ է առնում Սալաիրյան բլրաշարի արևմուտքից։ Կամենկայում գտնվում է Զալիսով գյուղը։


== Գրականություն ==
Denne artikkelen bygger på «Каменка (река, приток Чумыша)» frå Կաղապար:Wikipedia-utgåve, den 6. oktober 2008.
Կոնովալովկա (գյուղ, Մաշևկայի շրջան)

Կոնովալովկա (ուկրաիներեն՝ Коновалівка), գյուղ Ուկրաինայի Պոլտավայի մարզի Մաշևկայի շրջանում։ Հիմնադրվել է 1750 թվականին։
2001 թվականի տվյալներով Կոնովալովկա գյուղում բնակվում էր 591 մարդ։ Բնակավայրը զբաղեցնում է 17258 կմ² տարածք։ Բնակչության խտությունը կազմում էր 34,24 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ղազարապատ

Ղազարապատ, գյուղ Արցախի Հանրապետության Քաշաթաղի շրջանի շրջկենտրոնից 36 կմ հյուսիս-արևմուտք՝ Շալուա գետի ստորին հոսանքի աջափնյա ձորալանջին։ Գտնվում է հանրապետության արևմտյան հատվածում, մայրաքաղաք Ստեփանակերտից` 86 կմ հեռավորության վրա։


== Աշխարհագություն ==
Համայնքը բարձր լեռնային է, ունի 2696.2 հա տարածք, որից 404.1 հա գյուղատնտեսական նշանակության, 2194.9 հա անտառային հողեր։ Ղազարապատ համայնքի սահմանային գոտով հոսում է Շալվա գետը։
Բնակավայրի տարածքում առկա են խմելու ջրի բազմաթիվ բնական աղբյուր-առվակներ։


== Պատմություն ==
Ազատագրվել է 1993 թվականի մարտին, բնակեցվել է 1995 թվականին՝ Ադրբեջանից բռնագաղթած հայ փախստականներով։
2020 թվականի Արցախյան երկրորդ պատերազմի հետևանքով գյուղը հայաթափվել և անցել է Ադրբեջանի հսկողության տակ։


== Բնակչություն ==
2015 թվականին Ղազարապատ համայնքի բնակչության թվաքանակը կազմում է 63 մարդ, կա 14 տնտեսություն։
Բնակավայրի ազգաբնակչության փոփոխությունը.


== Տնտեսություն ==
Բնակչությունը հիմնականում զբաղվում է գյուղատնտեսությամբ՝ անասնապահությամբ և հողագործությամբ։


== Պատմամշակութային կառույցներ ==
Գյուղում էր Սուրբ Հակոբ եկեղեցին, որը ավերվել է 1950-ական թվականներին։


== Հասարարակական կառույցներ ==
2015 թվականի դրությամբ համայնքում գործում էր գյուղապետարան, միջնակարգ դպրոց, որտեղ սովորում էին 18 աշակերտներ։


== Ծանոթագրություններ ==
Էի (Սոմի գավառ)

Էի (ֆր.՝  Heilly), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 420 մարդ, բնակչության խտությունը` 44.82 մարդ/կմ²։ Բնակավայրը զբաղեցնում է 9.37 կմ² տարածք։


== Աշխարհագրություն ==
Գտնվում է Փարիզ քաղաքից 125 կմ հյուսիս, Ամյեն քաղաքից 19 կմ արևելք։


== Բնակչություն ==


== Տնտեսություն ==
2010 թվականին ուներ 269 աշխատունակ (15-64 տարեկան)  բնակիչ, որոնցից ակտիվ էին 207-ը, իսկ ոչ ակտիվները` 62։ Ակտիվության ցուցանիշը կազմում է 77,0 %։ 207 աշխատունակ մարդկանցից աշխատել է 184 անձ (98 տղամարդ և 86 կին)։ Գործազուրկ են եղել 23 անձ (10 տղամարդ և 13 կին)։ 62 անաշխատունակներից 14-ը եղել են աշակերտներ կամ ուսանողներ, 32-ը` թոշակառուներ, իսկ 16-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
(2034) Բեռնուլի

(2034) Բեռնուլի (անգլ.՝ Bernoulli), աստերոիդ աստերոիդների հիմնական գոտում։ Հայտնաբերվել է 1973 թվականի մարտի 5-ին Պաուլ Վիլդի կողմից Ցիմերվալդում։
Միջին հեռավորությունը Արեգակից կազմում է 2,246403 ա. մ., առավելագույնը մոտենում է 1,8408 ա. մ. հեռավորության վրա և հեռանում 2,652 ա. մ.։ Արեգակի շուրջ մեկ ամբողջական պտույտ է կատարում 1229,79 երկրային օրվա ընթացքում, իր ուղեծրով շարժվելով միջինում 0,292734 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,56° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2034) Բեռնուլի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Այշ (Ռեգնիցի վտակ)

Այշ (գերմ.՝ Aisch), գետ Գերմանիայի հարավում, Բավարիա երկրամասի Վերին Ֆրանկոնիա և Միջին Ֆրանկոնիա տարածաշրջաններում։ Հոսում է Բադ Վինդսհայմով, Նոյշտադով, Հոխշտադով և Վերին Ֆրանկոնիայում՝ Ալտենդորֆի մերձակայքում թափվում է Ռեգնիցի մեջ։ Գետային ցուցիչը (ինդեքսը)՝ 2428, երկարությունը՝ 82,99 կիլոմետր, ջրահավաք ավազանի մակերեսը՝ 1006,80 կմ²։ Գետի ակունքը գտնվում է  ծովի մակերևույթից 320 մետր, գետաբերանը՝ 244 մետր բարձրության վրա։ Վտակներից համեմատաբար երկարը Ռաննախն է, որ ունի 12,67 կիլոմետր երկարություն։


== Անվան ստուգաբանություն ==
Ուսումնասիրողները սկզբնական շրջանում գետի անվանումը սխալմամբ բխեցրել են կարոլինգյան Eisce, Eisge, այսինքն հարուստ բառից (1129 թվականի մի աղբյուրում էլ հանդիպում է Aisca անվանաձևը)): Ներկայումս Այշ անվանումը մեկնաբանվում է որպես մաքուր, հստակ, զուլալ (համեմատել լիտվերենում այդ իմաստով գործածվող áiškus բառի հետ)։


== Ծանոթագրություններ ==
Սեդ Մես

Սեդ Մես (ռուս.՝ Сед-Мес), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Սեբիս գետի աջ ափին՝ 26 կմ հեռավորության վրա։ Գետի երկարությունը կազմում է 78 կմ։ Գետաբերանից 28 կմ հեռավորության վրա, ձախ ափին թափվում է գետ՝ Ռասվոժ։ Գետաբերանից 4 կմ հեռավորության վրա, ձախ ափին թափվում է գետ՝ Դինվոժ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050300112103000077902
Կոդը ըստ հիդրոլոգիական հետազոտության (ՌԴ) — 103007790
Ավազանի կոդը — 03.05.03.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Գրիշկովկա (գյուղ, Զմիյովի շրջան)

Անվան այլ կիրառումների համար տե՛ս՝ ԳրիշկովկաԳրիշկովկա (ուկրաիներեն՝ Гришківка), գյուղ Ուկրաինայի Խարկովի մարզի Զմիյովի շրջանում։ Հիմնադրվել է 1685 թվականին։
2001 թվականի տվյալներով Գրիշկովկա գյուղում բնակվում էր 7 մարդ։ Բնակավայրը զբաղեցնում է 0,15 կմ² տարածք։ Բնակչության խտությունը կազմում էր 46,67 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(9938) Կրետլով

(9938) Կրետլով (անգլ.՝ Kretlow), աստերոիդ աստերոիդների հիմնական գոտում։ Հայտնաբերվել է 1988 թվականի մայիսի 18-ին Վերներ Լանդգրաֆի կողմից Լա Սիլյայում։
Միջին հեռավորությունը Արեգակից կազմում է 2,139608 ա. մ., առավելագույնը մոտենում է 1,7327 ա. մ. հեռավորության վրա և հեռանում 2,5465 ա. մ.։ Արեգակի շուրջ մեկ ամբողջական պտույտ է կատարում 1143,14 երկրային օրվա ընթացքում, իր ուղեծրով շարժվելով միջինում 0,314922 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,8° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9938) Կրետլով աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Օբրազցովո-Տրավինո

Օբրազցովո-Տրավինո (ռուս.՝ Образцово-Травино), գյուղ Ռուսաստանի Աստրախանի մարզի Կամիզյակինսկի շրջանի կազմում։
Բնակչությունը 2010 թվականին գրանցված տվյալներով կազմում էր 2730 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ջուլիան Լենոն

Ջոն Չարլզ Ջուլիան Լենոն (անգլ.՝ John Charles Julian Lennon, ապրիլի 8, 1963(1963-04-08), Լիվերպուլ, Լանկաշիր, Անգլիա, Միացյալ Թագավորություն), բրիտանացի ռոք երաժիշտ, երգիչ, The Beatles խմբի հիմնադիր Ջոն Լենոնի առաջին որդին։


== Կենսագրություն ==
1963 թվականի ապրիլի 8-ին Ջոն և Սինտիա Լենոնների մոտ ծնվել է որդի՝ Ջոն Չարլզ Ջուլիան Լենոնը։ Նա այդպես է անվանվել Ջոնի մոր՝ Ջուլիայի պատվին։ Նրա կնքահայրը դարձել է Բիթլզի մենեջեր Բրայան Էփսթեյնը։ Նրա արյունակից եղբայրը՝ Շոն Լենոնը նույնպես երաժիշտ է։ Փոքր Ջուլիանը ոգեշնչել է Բիթլզին գրել «Lucy in the Sky with Diamonds» և «Hey Jude» երգերը։
Արդեն դպրոցում Ջուլիանն իր ընկերոջ՝ Ջասթին Քլեյթոնի հետ սկսել է երաժշտություն ստեղծագործել։ Սակայն Ջուլիանը հանդես է եկել բրիտանական ռոքի բեմում մի փոքր այլ կերպ, քան իր հասակակիցները։ Ամենից շատ նրան հետաքրքրում էր ժամանակակից ջազ խմբերի վրա կենտրոնացած ստեղծագործություններն, ինչպիսիք են Steely Dan խումբը և Քիթ Ջարեթի դաշնամուրային ստեղծագործությունները։ Քանի որ տանը նա հանգիստ և երազկոտ էր, նրա սիրելի ռոք ստեղծագործությունները հանգիստ երգերն էին, այդ թվում նաև Բիթլզի քնարական բալլադները։ Հարցազրույցում նա այսպես է հիշում այդ ժամանակների մասին՝ «Դա յուրահատուկ զգացողություն էր, երբ ես լսում էի այդ ձայնը և ինձ համար վերջապես պարզ դարձավ, որ այդ հայրս է երգում»։
Դպրոցն ավարտելուց հետո Ջուլիանը և նրա ընկեր Ջասթին Քլեյթոնն ապրել են Ուելսում և գումար են վաստակել բիստրոյում ամաններ լվանալով։ Գիշերը նրանք երաժշտությամբ էին զբաղվում, շատ էին ստեղծագործում։ Ջուլիանը հիշում է՝ «Ես շատ հեշտ հետաքրքրվեցի երաժշտությամբ։ Երբ տանն էի լինում, նստում էի դաշնամուրի դիմաց և սկսում էի նվագել։ Հաճախ փոքր երգեր էին ծնվում։ Որոշ բաներ ընկերներս էին լսում և ապշում էին։ Դա ինձ վստահություն տվեց և ես որոշեցի իմ ուժերը ստուդիայում փորձել։»
Ջուլիանի հարցազրույցում, որը տրվել է նրա առաջին սոլո ալբոմի թողարկումից հետո․ նա ասում է․ «Ես սկսեցի երգեր գրել։ Սկզբում դրանք շատ բարդ էին և վերջում ոչնչի չէին հանգեցնում։ Այդ ժամանակ ես նորից լսեցի հորս սոլո ալբոմը։ Այն բացեց իմ աչքերը։ Երգերը հստակ ուղղված էին, դրանց մեջ անկեղծ զգացմունքներ կային, բնավորություն... Ինձ միշտ թվում էր, որ իմ հայրը ծեր իմաստուն է։ Ես շատ բան եմ նրանից սովորել․ դե, գոնե պարզապես հետևելով նրան, ինչը նա անում է և ինչպես է անում։ Ես, իհարկե, դեռ այն չեմ, ինչ նա է եղել։ Առաջին հերթին դա վերաբերվում է նրա քաղաքական հայացնքներին։ Դրա համար ես դեռ շատ երիտասարդ եմ։ Բայց ես նույն ծառից եմ, հավատացեք ինձ»։


== Սկավառակագրություն ==


=== Ալբոմներ ===


=== Սինգլներ ===


=== Այլ թողարկումներ ===
Dave Clark’s Time։ Original Soundtrack (1986)


== Ֆիլմեր ==
Պրոդյուսեր՝

WhaleDreamers (2008)


== Ծանոթագրություններ ==
Պետրոսի հրաժարումը (կտավ, Ռեմբրանդ)

Պետրոսի հրաժարումը (հոլ.՝ De verloochening van Petrus), հոլանդացի նկարիչ Ռեմբրանդ վան Ռեյնի նկարը աստվածաշնչյան թեմայով, վրձնած 1660 թվականին։ Գտնվում է Ամստերդամի Պետական թանգարանում։


== Սյուժե ==
Նկարում պատկերված է Պետրոս առաքյալի ուրացումը, Հիսուսի չարչարանքներից մի դրվագ։ Խորհրդավոր ընթրիքի ժամանակ Հիսուսը գուշակում է, որ Պետրոսը երեք անգամ կհրաժարվի իրենից նախքան աքաղաղի կանչելը։


== Պատմություն ==
Կտավը երկար ժամանակ գտնվել է Փարիզում։ Սկզբում այն պատկանել է Մարկիզ դե Վոյերին, հետո՝ կոմս դե Վանսին և կոմս դե Բոդուինին։ Այնուհետև նկարը ձեռք է բերել կայսրուհի Եկատերինա II-ը Սանկտ Պետերբուրգի իր հավաքածուի համար։ Մինչև 1933 թվականը նկարը գտնվել է Էրմիտաժում։ 1933-ական թվականներին Էրմիտաժի նկարների վաճառքի ժամանակ կտավը ձեռք է բերել Ամստերդամի Պետական թանգարանը և 1933 թվականից այն մտել է թանգարանի հավաքածուի մեջ։


== Նկարագրություն ==
Նկարում սպասուհին բռնել է մոմը՝ լուսավորելով Պետրոսի դեմքը, որպեսզի համոզվի, որ նա եղել է Հիսուսի հետ։ Բայց Պետրոսը ժխտել է դա։ Առաջին պլանում Ռեմբրանդը պատկերել է սպասուհուն զինվորների հետ և ուրացող Պետրոսին, իսկ հետին պլանում՝ վերևի աջ անկյունում, հետևում կապված ձեռքերով Քրիստոսին, որը կարող է միայն դիտել դավաճանությունը նրան տանելուց առաջ։


== Տես նաև ==
Պետրոս առաքյալի ուրացումը


== Ծանոթագրություններ ==


== Գրականություն ==
Roberta D’Adda, Rembrandt, Milano, Skira, 2006։


== Արտաքին հղումներ ==
De verloochening van Petrus (Mattheus 26:69-75)
Государственный музей в Амстердаме. Официальный сайт.
Պուկամյաե

Պուկամյաե (էստ․՝ Pukamäe), գյուղ Էստոնիայի Ռապլամաա նահանգի Կոհիլա շրջանում։
2011 թվականի տվյալներով գյուղում բնակվում էր 118 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Վելյակյուլա (գյուղ, Պիհտլա շրջան)

Անվան այլ կիրառումների համար տե՛ս՝ ՎելյակյուլաՎելյակյուլա (էստ․՝ Väljaküla), գյուղ Էստոնիայի Սաարեմաա նահանգի Պիհտլա շրջանում։
2011 թվականի տվյալներով գյուղում բնակվում էր 17 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Իրիցանք (Սասունի գավառ)

Անվան այլ կիրառումների համար տե՛ս՝ Իրիցանք (այլ կիրառումներ)Իրիցանք, գյուղ Արևմտյան Հայաստանում, Բիթլիսի վիլայեթի Սասունի գավառակում։ Գտնվում էր Մուշ քաղաքից 8 կմ հյուսիս՝ Սևսար լեռան հարավարևմտյան փեշերին։


== Բնակչություն ==
XX դարասկզբին ուներ 25 տուն՝ 134 բնակչով։


== Տնտեսություն ==
Բնակչության հիմնական զբաղմունքն անասնապահությունն ու հողագործությունն էր։


== Պատմամշակութային կառույցներ ==
Իրիցվանքն ուներ մի հին ու մեծ վանք, որոը կրում էր Իրիցանքի վանք անվանումը։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Պրոտասովո (գյուղ, Լուխովիցկի շրջան)

Պրոտասովո (ռուս.՝ Протасово), գյուղ Ռուսաստանի Մոսկվայի մարզի Լուխովիցկի շրջանի կազմում։
Բնակչությունը 2006 թվականին գրանցված տվյալներով կազմում էր 2 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ֆունչոզա

Ֆունչոզա (դունգ․՝ 粉條子 ֆինտյոզի II-I-II, 粉條兒 ֆինտյոր II-I}}, չինարեն ավանդ. 粉絲, հեշտ. 粉丝 , պինին: fěnsī, պալլ.: ֆենսի, կենցաղային անվանումներից են՝ «ապակե, օսլայե, չինական լապշա»), կերակուր չինական, կորեական, ճապոնական և ասիական այլ խոհանոցներում, որը պատրաստվում է չոր լապշայից (այսպես կոչված՝ ապակե լապշա) համեմունքներով, մարինացված պղպեղով և ջուսայով, գազարով, բողկով, սոխով և այլ բանջարեղեններով: Մատուցվում է տաք և սառը վիճակում: Կարող է մատուցվել նաև սնկով կամ  մսով (ինչը բնորոշ է կորեական ջապչե խորտիկին)։


== Ապակե լապշա ==
Ապակե լապշան սովորաբար ստանում են մունգ հատիկների օսլայից: Հազվադեպ օգտագործվում  է  կարտոֆիլի, մանիոկի, կաննայի, յամսի օսլա: Ժամանակակից արտադրությունում բակլայի օսլան կարող է փոխարինվել ավելի էժանագին եգիպտացորենի օսլայով:
Որպես կանոն, ապակե լապշան  ունի կլոր կտրվածք, տրամագիծը տարբեր է: Վաճառվում է չոր տեսքով: Օգտագործվում է  ապուրների, աղցանների, տապակած ուտեստների մեջ: «Ապակե լապշա» անվանումն ստացել է կիսաթափանցիկ  տեսքի համար, որը ձեռք է բերում եփվելուց հետո:
Ապակե լապշան երբեմն անվանում են նաև բրնձային (օրինակ՝ Ռուսաստանում): Ի տարբերություն  բրնձային լապշայի, որն արտադրվում է բրնձի ալյուրից և եփվելուց հետո դառնում է սպիտակ ու համարյա չի տարբերվում սպագետտիից, օսլայե լապշան դառնում է կիսաթափանցիկ, բայց  պակաս դիմացկուն է ջերմային մշակման նկատմամբ: Հենց այդպիսի խառնուրդով է պատրաստվում «Ֆունչոզա» աղցանը, երբ այն չի դառնում խյուս, այլ թելիկները պահպանում են իրենց առաձգականությունը  և բնորոշ համային հատկանիշները:


== Արտադրության ժամանակ կատարված կեղծումներ ==
2004 թվականին չինական վերահսկող մարմինները պարզել են, որ Յանտայ քաղաքում ապակե լապշայի որոշ անբարեխիղճ արտադրողներ որպես հիմնական հումք օգտագործել են եգիպտացորենի օսլա (համեմատաբար էժան հումք մունգի համեմատ) արճիճի հիմքով սպիտակեցնող նյութի ավելացմամբ։
2006 թվականին չինական իշխանությունները նորից անցկացրել են ստուգում, որի արդյունքում կրկին հայտնաբերվել են Չինաստանում արգելված սննդային հավելումներ (սպիտակեցուցիչներ): Ընդ որում, այդ տեսակ լապշան  ոչ միայն վաճառվել է ներքին շուկայում, այլև արտահանվել: Սննդային հավելումների  մասին օրենքը խախտած արտադրողներին հրահանգվել է դադարեցնել գործունեությունը։
2010 թվականին Չեխիայի գյուղական տնտեսության և պարենավորման որակի  կառավարական տեսչությունն արգելել է Չինաստանից  ապակե լապշայի ներմուծումը ալյումինի պարունակության ավելցուկի պատճառով: Ինչպես ցույց են տվել լաբորատոր փորձաքննությունները, լապշան պարունակել է 142 մգ/կգ ալյումին այն դեպքում, երբ առավելագույն թույլատրելի չափը 10 մգ/կգ է։


== Ծանոթագրություններ ==
Շեֆշաուեն

Շեֆշաուեն (արաբ․՝ شفشاون‎‎ Shafshāwan, Լիբիա-բերբերական լեզուներ՝ ⴰⵛⵛⴰⵡⵏ «Աշաուեն», նաև հայտնի է «Շաուեն» անվամբ), քաղաք Մարոկկոյի հյուսիսարևմտյան շրջանում։ Այն նույնանուն նահանգի գլխավոր քաղաքն է և աչքի է ընկնում կապույտի տարբեր երանգների շինություններով։ Շեֆշաուենը շատ մոտ է գտնվում Տանժեր և Տետուան քաղաքներին։
Քաղաքը հիմնադրվել է 1471 թվականին՝ որպես փոքր քասբա (ամրոց)՝ իբն Մաշիշ ալ-Ալամի և Իդրիս իբն Աբդուլլայի հետնորդ Մուլայ Ալի իբն Ռաշիդ ալ-Ալամիի կողմից։ Ալ-Ալամին հիմնադրել է քաղաքը, որպեսզի պայքարի հյուսիսային Մարոկկոյի պորտուգալացի զավթիչների դեմ։ Միջնադարում իսպանական Ռեկոնկիստայից հետո շրջանի Ղոմարա ցեղերի հետ շատ մորիսկներ և հրեաներ հիմնավորվեցին այստեղ։ 1920 թվականին իսպանացիները գրավեցին Շեֆշաուենը՝ Իսպանական Մարոկկոյի մաս դարձնելու համար։


== Ժողովրդագրություն ==


== Պատկերասրահ ==


== Արտաքին հղումներ ==
Տեղեկություն Շեֆշաուեն քաղաքի և նահանգի մասին
Շեֆշաուեն Archived 2015-10-07 at the Wayback Machine.
Մարոկկոյի հյուսիսում գտնվող Շեֆշաուեն քաղաքը
Լուսանկարներ Շեֆշաուենի կապույտ ճարտարապետությունից
Կապույտ քաղաքը


== Ծանոթագրություններ ==

35°10′17″ հս․ լ. 5°16′11″ ամ. ե.
Տուրգունսու

Տուրգունսու  (ռուս.՝ Тургунсу), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Չարիշ գետի ձախ ափով՝ 530 կմ հեռավորության վրա։ Գետի երկարությունը 25 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Օբ գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության․

Ջրային օբյեկտի, պետական ջրային գրանցման կոդը - 13010200312115100008825
Հիդրոլոգիական ուսումնասիրությունների կոդը - 115100882
Ավազանի կոդը - 13.01.02.005
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների -  2


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ավհատ Աբդուլին

Ավհատ Ասհատովիչ Աբդուլին (սեպտեմբերի 30, 1957(1957-09-30)), խորհրդային ֆուտբոլիստ, կիսապաշտպան, ուզբեկական ֆուտբոլի մարզիչ։


== Կենսագրություն ==
Ավհատը Կըզըլ-Կիա քաղաքի ֆուտբոլային խմբակների սանն է։ Ծառայել է խորհրդային բանակում։
Նա 21 տարեկան հասակում դեբյուտով հանդես է եկել 1979 թվականին առաջին լիգայում Բիշքեկի «Ալգա» ֆուտբոլային ակումբի կազմում, բայց ակումբի կազմում անցկացրել է միայն մեկ հանդիպում, որը կայացել է 1979 թվականի օգոստոսի 3-ին «Պամիր» ֆուտբոլային ակումբի դեմ։ Նույն մրցաշրջանում Ղրղզստանի ԽՍՀ ազգային հավաքականի կազմում մասնակցել է ԽՍՀՄ ժողովուրդների սպարտակիադայի մրցաշարին։
1981 թվականից ինը սեզոն հանդես է եկել երկրորդ լիգայում ֆերգանական «Նեֆտյանիկ» ֆուտբոլային ակումբի կազմում, անցկացրել 288 հանդիպում ազգային առաջնություններում և խփել 61 գոլ։ Լավագույն անձնական արդյունքը եղել է 1983 թվականի մրցաշրջանում, որի ժամանակ խփել է 18 գոլ։ Երկրորդ լիգայի գոտիական մրցաշարերի բազմակի հաղթող (1981, 1983, 1987, 1988, 1989 թվականներին) և մրցանակակիր է։ 
Իր խաղային կարիերայի ավարտին կարճ ժամանակով հանդես է եկել Կայսարում, Նավբախորում և Բաղդադչիում։
Որպես գլխավոր մարզիչ աշխատել է Ուզբեկստանի «Ատլաշկի», «Կասանսայ», «Շախրիխան», «Կոկանդ» ակումբներում, այդ թվում բարձրագույն դիվիզիոնում։ 2001 թվականին «Կոկանդ» ֆուտբոլային ակումբի հետ նա դարձել է առաջին լիգայի հաղթող և ակումբը հասել է գագաթնակետին։
Հետագայում Ավհատը տեղափոխվել է Ռուսաստան։ 2010-ական թվականներին եղել է «Նեֆտյանիկ» (Նովոսպասսկոե) սիրողական ակումբի տնօրենը և գլխավոր մարզիչը։ Բազմիցս առաջնորդել է թիմի հաղթանակները առաջնությունում և Ուլյանովսկի շրջանի գավաթում։ Ճանաչվել է տարածաշրջանի լավագույն մարզիչ։


== Ծանոթագրություններ ==